Radina Matic
radina.matic@gmail.com 2013

# Χρήση ή διαγραφή μεταφράσεων από την TM

Όταν το Gtranslator βρίσκει συμβολοσειρές στη TM που ταιριάζουν μερικώς ή πλήρως στην επιλεγμένη συμβολοσειρά στον πίνακα μηνύματος, τις εμφανίζει στο φάτνωμα Μεταφραστικής μνήμης.

Για να προβάλετε το φάτνωμα της μεταφραστικής μνήμης πρέπει να ενεργοποιήσετε το Πρόσθετο μεταφραστικής μνήμης: πατήστε στο μενού εφαρμογών Gtranslator στην πάνω γραμμή, επιλέξτε την καρτέλα Προτιμήσεις Πρόσθετα και ενεργοποιήστε το αντίστοιχο πλαίσιο ελέγχου.

# Φάτνωμα ΤΜ Gtranslator

# Επίπεδο

Δείχνει το ποσοστό της συμφωνίας (αντιστοιχία μεταξύ της αρχικής/πηγαίας συμβολοσειράς στον πίνακα μηνύματος και της συμβολοσειράς που βρέθηκε στη TM.

# Συμβολοσειρά

Η μεταφρασμένη συμβολοσειρά στη γλώσσα προορισμού όπως φαίνεται στη TM.

# Συντόμευση

Χρησιμοποιήστε τη συντόμευση πληκτρολογίου για να εισάγετε τη μεταφρασμένη συμβολοσειρά που ταιριάζει περισσότερο στην επιλεγμένη συμβολοσειρά στον πίνακα μηνύματος.

Αν είσαστε ικανοποιημένος με τη συμφωνία που βρήκε το Gtranslator στη βάση δεδομένων TM, δεξιοπατήστε την και επιλέξτε Χρήση αυτής της μετάφρασης από το μενού συμφραζομένων.

# Φάτνωμα ΤΜ Gtranslator

Αφού έχετε εισάγει τη μετάφραση από τη TM, μπορείτε να την επεξεργαστείτε παραπέρα στο πεδίο μεταφρασμένο κείμενο για να ταιριάξει με την αρχική σας συμβολοσειρά.

Αν δεν υπάρχουν συμφωνίες στην TM για τη συμβολοσειρά στο επιλεγμένο αρχικό μήνυμα, πρέπει να το μεταφράσετε χειροκίνητα στο πεδίο μεταφρασμένο κείμενο. Οι πρόσφατα μεταφρασμένες συμβολοσειρές αποθηκεύονται στη βάση δεδομένων TM και μπορούν να χρησιμοποιηθούν για μελλοντικές μεταφράσεις, καθώς και για επαναλήψεις της συμβολοσειράς στο τρέχον αρχείο PO.

Για να διαγράψετε μια συγκεκριμένη συμφωνία από το φάτνωμα της μεταφραστικής μνήμης, δεξιοπατήστε την και επιλέξτε Αφαίρεση από το μενού συμφραζομένων.