Radina Matic
radina.matic@gmail.com 2013

# Κατανόηση του βασικού παραθύρου του Gtranslator

Το κυρίως παράθυρο του Gtranslator περιέχει τη Γραμμή μενού, την Εργαλειοθήκη και τον Χώρο εργασίας. Ο χώρος εργασίας επιτρέπει την οπτικοποίηση και επεξεργασία των περιεχόμενων συμβολοσειρών στο αρχείο ΡΟ. Διαιρείται σε τρεις περιοχές:

# Το παράθυρο του Gtranslator

Ο πίνακας μηνύματος (δείτε την κόκκινη περιοχή στην παραπάνω εικόνα) περιέχει στήλες με τον κατάλογο όλων των συμβολοσειρών (μηνυμάτων) στην πηγαία γλώσσα στα αριστερά (Αρχικό μήνυμα) και τις αντίστοιχες μεταφράσεις τους στα δεξιά (Μεταφρασμένο μήνυμα). Ανάλογα με το μέγεθος του παραθύρου του Gtranslator και τον αριθμό των λέξεων, μπορείτε να προβάλετε μόνο την αρχή της συμβολοσειράς.

Κάτω από τον πίνακα μηνύματος υπάρχουν δύο πεδία που εμφανίζουν το πλήρες περιεχόμενο των επιλεγμένων συμβολοσειρών (η γαλάζια περιοχή στην παραπάνω εικόνα). Το πεδίο Αρχικό μήνυμα δεν είναι επεξεργάσιμο, αλλά επιτρέπει να δείτε ολόκληρο το περιεχόμενο της συμβολοσειράς και το πεδίο μεταφρασμένο κείμενο όπου πληκτρολογείτε τη μετάφραση.

Η πλευρική στήλη στα δεξιά (η πράσινη περιοχή στην παραπάνω εικόνα) περιέχει την μεταφραστική μνήμη και το φάτνωμα Λεπτομέρειες μηνύματος με πρόσθετες πληροφορίες για τη διεργασία μετάφρασης.

Για να προβάλετε το φάτνωμα Λεπτομέρειες μηνύματος, χρησιμοποιήστε τη συντόμευση Ctrl J.

Για να προβάλετε το φάτνωμα της μεταφραστικής μνήμης πρέπει να ενεργοποιήσετε το Πρόσθετο μεταφραστικής μνήμης: πατήστε στο μενού εφαρμογών Gtranslator στην πάνω γραμμή, επιλέξτε την καρτέλα Προτιμήσεις Πρόσθετα και ενεργοποιήστε το αντίστοιχο πλαίσιο ελέγχου.

# Ανοίξτε Προτιμήσεις από την πάνω γραμμή

# Ενεργοποίηση προσθέτου μεταφραστικής μνήμης