Radina Matic
radina.matic@gmail.com 2013

# Κατανόηση βασικών εννοιών τοπικοποίησης

Ιδού μερικές έννοιες τοπικοποίησης που θα πρέπει να καταλάβετε για να μπορέσετε να δουλέψετε με το Gtranslator.

Αρχείο PO - Τύπος αρχείου που χρησιμοποιείται στο σύστημα gettext για διεθνοποίηση και τοπικοποίηση προγραμμάτων σε λειτουργικά συστήματα παρόμοια με Γιούνιξ και σε εφαρμογές ιστού.

Συμβολοσειρά ή τμήμα - Προτάσεις ή μονάδες παρόμοιες με μονάδες (απλές λέξεις, φράσεις και παράγραφοι) που είναι μέρος της γραφικής διεπαφής χρήστη (GUI) σε αυτόνομα προγράμματα υπολογιστή, ή στη διεπαφή ιστοσελίδων και εφαρμογών. Οι συμβολοσειρές στο Gtranslator μπορούν να έχουν μία από τις παρακάτω 3 καταστάσεις:

Mεταφρασμένo

Αμετάφραστο

Ασαφές (συμβολοσειρά με μερική συμφωνία στη μεταφραστική μνήμη)

Τοπικές ρυθμίσεις - Ένα σύνολο παραμέτρων που ορίζει τη γλώσσα του χρήστη, τη χώρα και οποιεσδήποτε ειδικές παραλλαγές προτιμήσεων που θέλει να δει ο χρήστης στην διεπαφή χρήστη του. Συνήθως ένα τοπικό αναγνωριστικό αποτελείται από τουλάχιστον ένα αναγνωριστικό γλώσσας και ένα αναγνωριστικό περιοχής, για παράδειγμα es_ES για ισπανικά (Ισπανία) ή ca_ES για καταλανικά (Ισπανία).

Κατατομή - Μια ομάδα συγκεκριμένων ρυθμίσεων αποθηκευμένη στην κεφαλίδα του αρχείου PO (γλώσσα προορισμού και πληροφορίες μεταφραστή). Μπορείτε να έχετε μια ξεχωριστή κατατομή για κάθε γλώσσα και/ή ομάδα μεταφραστή.

Μεταφραστική μνήμη (TM) - μια βάση δεδομένων που αποθηκεύει τα αποκαλούμενα "τμήματα", που μπορούν να είναι προτάσεις ή μονάδες παρόμοιες με προτάσεις (λέξεις, φράσεις και παράγραφοι) που έχουν προηγουμένως μεταφραστεί.